ΕΡΩΤΗΣΕΙΣ ΠΟΛΛΑΠΛΗΣ ΕΠΙΛΟΓΗΣ

4ου ΚΕΦΑΛΑΙΟΥ

1. Το κέρδος μιας επιχείρησης, με σταθερή την τιμή πώλησης του προϊόντος στην αγορά, εξαρτά­ται από:

α. το κόστος παραγωγής.

β. την παραγόμενη ποσότητα.

γ. το κόστος παραγωγής και την παραγόμενη ποσότητα.

δ. την τιμή πώλησης.

2. Αντικειμενικός σκοπός κάθε ιδιωτικής επιχείρησης είναι:

α. το κέρδος.

β. το μέγιστο κέρδος.

γ. η αύξηση των πωλήσεων.

δ. η αύξηση της πελατείας.

3. Όσο το κόστος ανά μονάδα προϊόντος μειώνεται, τόσο η επιχείρηση:

α. μειώνει την παραγωγή της.

β. αυξάνει την παραγωγή της.

γ. σταθεροποιεί την παραγωγή της.

δ. βελτιώνει την ποιότητα του προϊόντος της.

4. Μια επιχείρηση μεγιστοποιεί το κέρδος της στην ποσότητα όπου:

α. το οριακό κόστος τέμνει το μέσο συνολικό κόστος.

β. το οριακό κόστος ισούται με την τιμή.

γ. το οριακό κόστος είναι μεγαλύτερο από το μέσο μεταβλητό κόστος.

δ. κανένα από τα παραπάνω.

5. Η επιχείρηση μεγιστοποιεί το κέρδος σε εκείνο το επίπεδο παραγωγής στο οποίο υπάρ­χει ισό­τητα:

α. τιμής και οριακού κόστους.

β. τιμής και ποσότητας.

γ. τιμής και μέσου κόστους.

δ. τιμής και συνολικού κόστους.

6. Μία επιχείρηση παράγει και πουλάει 250 μονάδες προϊόντος στην τιμή 200. Σε αυτό το επίπεδο παραγωγής ισχύει MCανερχόμενο = 200 και AVC = 225. Αυτό σημαίνει ότι η επιχείρηση πρέπει να:

α. μειώσει την παραγωγή στις 200 μονάδες.

β. συνεχίσει να παράγει 250 μονάδες.

γ. μην προσφέρει καθόλου.

δ. αυξήσει κι άλλο την παραγωγή της.

7. Στη βραχυχρόνια περίοδο, η καμπύλη προσφοράς μιας ανταγωνιστικής επιχείρησης συμπίπτει:

α. με το κατερχόμενο τμήμα της καμπύλης του μέσου μεταβλητού κόστους.

β. με το ανερχόμενο τμήμα της καμπύλης του μέσου συνολικού κόστους.

γ. με την καμπύλη του μέσου σταθερού κόστους.

δ. με το ανερχόμενο τμήμα της καμπύλης του οριακού κόστους, που βρίσκεται πάνω από την καμπύλη του μέσου μεταβλητού κόστους.

ε. με το ανερχόμενο τμήμα της καμπύλης του μέσου μεταβλητού κόστους.

8. Η καμπύλη προσφοράς της επιχείρησης αρχίζει από την ποσότητα προϊόντος εκείνη, όπου:

α. το οριακό κόστος αυξανόμενο είναι μικρότερο απ΄ το μέσο μεταβλητό κόστος.

β. το οριακό κόστος αυξανόμενο είναι ίσο ή μεγαλύτερο απ΄ το μέσο μεταβλητό κόστος.

γ. το οριακό κόστος αυξανόμενο είναι μικρότερο ή ίσο με το μέσο συνολικό κόστος.

δ. το οριακό κόστος μειούμενο είναι ίσο με το μέσο σταθερό κόστος.

9. Η καμπύλη προσφοράς είναι το ανερχόμενο τμήμα της καμπύλης του οριακού κό­στους που βρίσκεται πάνω από την καμπύλη του:

α. σταθερού κόστους.

β. μεταβλητού κόστους.

γ. μέσου συνολικού κόστους.

δ. μέσου μεταβλητού κόστους.

11. Νόμος της προσφοράς ονομάζεται:

α. η ευθεία σχέση που υπάρχει μεταξύ τιμής και προσφερόμενης ποσότητας ενός αγαθού (ceteris paribus).

β. η αντίστροφη σχέση που υπάρχει μεταξύ τιμής και ζητούμενης ποσότητας (ceteris paribus).

γ. η ευθεία σχέση που υπάρχει μεταξύ τιμής και προσφοράς ενός αγαθού.

δ. η ευθεία σχέση που υπάρχει μεταξύ τιμής και τεχνολογίας κατασκευής (ceteris paribus).

ε. η ευθεία σχέση που υπάρχει μεταξύ τιμής και ζητούμενης ποσότητας (ceteris paribus).

12. Σύμφωνα με τον αποκαλούμενο «νόμο της προσφοράς»:

α. όταν αυξάνεται η τιμή ενός αγαθού μειώνεται η προσφερόμενη ποσότητά του.

β. η σχέση μεταξύ τιμής και προσφερόμενης ποσότητας είναι αρνητική.

γ. όταν μειώνεται η τιμή ενός αγαθού αυξάνεται η προσφερόμενη ποσότητά του.

δ. η προσφερόμενη ποσότητα μεταβάλλεται προς την ίδια κατεύθυνση με τη μετα­βολή της τιμής.

ε. μεγαλύτερη ποσότητα ενός αγαθού προσφέρεται όταν η τιμή είναι χαμηλότερη παρά όταν είναι υψηλότερη.

13. Σύμφωνα με το νόμο της προσφοράς, η αύξηση της τιμής επιφέρει:

α. αύξηση στην προσφερόμενη ποσότητα.

β. μείωση στην προσφερόμενη ποσότητα.

γ. αύξηση στην προσφορά.

δ. μείωση στην προσφορά.

14. Όταν κατασκευάζουμε μια καμπύλη προσφοράς, εκείνο το οποίο μεταβάλλεται είναι:

α. η τεχνολογία της παραγωγής.

β. η τιμή του προϊόντος.

γ. οι τιμές των παραγωγικών συντελεστών.

δ. ο αριθμός των επιχειρήσεων.

15. Ποιο από τα παρακάτω δεν παραμένει σταθερό σε μια καμπύλη προσφοράς;

α. η τιμή των παραγωγικών συντελεστών.

β. η τιμή του αγαθού.

γ. ο αριθμός των επιχειρήσεων που παράγουν το προϊόν.

δ. η τεχνολογία παραγωγής.

16. Ποιο από τα παρακάτω θα μπορούσε να αυξήσει την παραγωγή του χοιρινού κρέατος;

α. η αύξηση της τιμής του χοιρινού κρέατος.

β. η μείωση της τιμής του χοιρινού κρέατος.

γ. η μείωση της τιμής του βοδινού κρέατος.

δ. κανένα από τα παραπάνω.

17. Για να βρούμε την αγοραία καμπύλη προσφοράς ενός προϊόντος, αθροίζουμε:

α. τις τιμές πώλησης του προϊόντος κάθε επιχείρησης.

β. τις ποσότητες που κάθε επιχείρηση προσφέρει για κάθε τιμή.

γ. τις τιμές και τις ποσότητες οριζόντια.

δ. τίποτε από τα παραπάνω.

18. Στη γραμμική συνάρτηση προσφοράς η σταθερά **γ** είναι αριθμός:

α. πάντα θετικός.

β. πάντα αρνητικός.

γ. πάντα μηδέν.

δ. θετικός, αρνητικός ή μηδέν.

19. Όταν το γ στη γραμμική συνάρτηση προσφοράς είναι αρνητικό, η καμπύλη προσφοράς:

α. είναι ισοσκελής υπερβολή.

β. εκτεινόμενη τέμνει την αρχή των αξόνων.

γ. εκτεινόμενη τέμνει τον άξονα των τιμών Ρ.

δ. εκτεινόμενη τέμνει τον άξονα των προσφερόμενων ποσοτήτων QS.

20. Στη γραμμική συνάρτηση προσφοράς ο συντελεστής **δ** είναι αριθμός:

α. πάντα θετικός.

β. πάντα αρνητικός.

γ. θετικός ή μηδέν.

δ. πάντα μηδέν.

21. Στη γραμμική συνάρτηση QS = γ + δΡ, ο συντελεστής διεύθυνσης είναι θετικός αριθμός εξαιτίας του νόμου:

α. της φθίνουσας απόδοσης.

β. της ζήτησης.

γ. της προσφοράς.

δ. κανένα από τα παραπάνω.

22. Μία αύξηση στην προσφορά ενός προϊόντος μπορεί να οφείλεται:

α. στη μείωση του εργατικού κόστους.

β. στην αύξηση της τιμής του προϊόντος.

γ. στην αύξηση των συνολικών εσόδων της επιχείρησης.

δ. σε τίποτα από τα παραπάνω.

23. Μεταβολή της τιμής των παραγωγικών συντελεστών αποτελεί:

α. προσδιοριστικό παράγοντα της προσφοράς.

β. παράγοντα μεταβολής της προσφερόμενης ποσότητας.

γ. προσδιοριστικό παράγοντα της ζήτησης.

δ. κανένα από τα πιο πάνω.

24. Όταν σημειώνεται αύξηση στις τιμές των παραγωγικών συντελεστών τότε:

α. αυξάνεται το κόστος του αγαθού για κάθε επίπεδο παραγωγής.

β. μετατοπίζεται η καμπύλη του οριακού κόστους για κάθε επίπεδο παραγωγής.

γ. η καμπύλη προσφοράς μετατοπίζεται προς τα αριστερά.

δ. όλα τα παραπάνω.

25. Το σιτάρι χρησιμοποιείται για την παραγωγή του ψωμιού. Αν αυξηθεί η τιμή του σιταριού, ενώ οι υπόλοιποι παράγοντες παραμένουν σταθεροί (ceteris paribus), τότε:

α. θα αυξηθεί η προσφερόμενη ποσότητα του ψωμιού.

β. θα μειωθεί η ζήτηση του ψωμιού.

γ. θα αυξηθεί η προσφορά του ψωμιού.

δ. θα μειωθεί η προσφορά του ψωμιού.

28. Παράγοντας που προκαλεί μείωση της προσφοράς είναι:

α. η βελτίωση της τεχνολογίας παραγωγής που χρησιμοποιεί η επιχείρηση.

β. η αύξηση του κόστους παραγωγής του αγαθού για κάθε επίπεδο παραγωγής.

γ. η μείωση της τιμής του αγαθού.

δ. τίποτα από τα παραπάνω.

29. Η μετατόπιση της καμπύλης προσφοράς προς τα πάνω και αριστερά οφείλεται:

α. στη μείωση της τιμής των πρώτων υλών.

β. στη μείωση της τιμής του αγαθού.

γ. στη βελτίωση των καιρικών συνθηκών.

δ. στην αύξηση των ημερομισθίων.

30. Ποιο από τα παρακάτω θα μπορούσε να επιφέρει αύξηση στην προσφορά ενός αγαθού;

α. η αύξηση της τιμής ενός αγαθού.

β. η μείωση της τιμής του αγαθού.

γ. η αύξηση των τιμών των παραγωγικών συντελεστών που χρησιμοποιούνται στην παραγωγή του αγαθού.

δ. η μείωση των τιμών των παραγωγικών συντελεστών που χρησιμοποιούνται στην παραγωγή του αγαθού.

31. Ένα προϊόν παράγεται και προσφέρεται στην αγορά από πάρα πολλές επιχειρήσεις. Αν όλες οι επι­χειρήσεις προσαρμοστούν σε αντιρρυπαντικές τεχνολογίες, που αυξά­νουν το κόστος παραγωγής, αυτό που αναμένεται να γίνει είναι:

α. η ζήτηση για το προϊόν να μειωθεί.

β. η καμπύλη προσφοράς της κάθε επιχείρησης να μετατοπισθεί προς τα αριστερά.

γ. τα μακροχρόνια κέρδη της κάθε επιχείρησης να μειωθούν.

δ. τα βραχυχρόνια κέρδη της κάθε επιχείρησης να παραμείνουν αμετάβλητα.

32. Η βελτίωση της τεχνολογίας, ceteris paribus, επιδρά στη συνάρτηση παραγωγής και προκαλεί:

α. μείωση της προσφοράς.

β. μείωση του οριακού κόστους και μετατόπιση της καμπύλης προσφοράς προς τα κάτω και δεξιά.

γ. αύξηση του οριακού κόστους από την αγορά των νέων μηχανημάτων και μετατόπιση της καμπύ­λης προσφοράς προς τα πάνω και αριστερά.

δ. μείωση του οριακού κόστους με ταυτόχρονη μείωση της προσφοράς.

33. Η χειροτέρευση της τεχνολογίας, ceteris paribus, επιδρά στη συνάρτηση παραγωγής και προκαλεί:

α. αύξηση της προσφοράς.

β. μείωση του οριακού κόστους και μετατόπιση της καμπύλης προσφοράς προς τα κάτω και δεξιά.

γ. αύξηση του οριακού κόστους και μετατόπιση της καμπύλης προσφοράς προς τα πάνω και αρι­στερά.

δ. μείωση του οριακού κόστους με ταυτόχρονη μείωση της προσφοράς.

34. Όταν αυξάνεται ο αριθμός των επιχειρήσεων ενός κλάδου, τότε αυξάνεται:

α. η προσφορά κάθε επιχείρησης.

β. η συνολική προσφορά του κλάδου.

γ. η προσφορά κάθε επιχείρησης και η συνολική προσφορά του κλάδου.

δ. τίποτε από τα παραπάνω.

35. Ποιο από τα παρακάτω δεν αποτελεί προσδιοριστικό παράγοντα προσφοράς:

α. τιμές παραγωγικών συντελεστών.

β. τεχνολογία.

γ. προσδοκίες και προβλέψεις για μελλοντική εξέλιξη τιμών και εισοδήματος.

δ. καιρικές συνθήκες.

36. Ποιο από τα παρακάτω δεν επιφέρει αύξηση στην προσφορά ενός αγαθού:

α. η καλυτέρευση των καιρικών συνθηκών.

β. η βελτίωση της τεχνολογίας.

γ. η αύξηση των τιμών των παραγωγικών συντελεστών.

δ. η μείωση των τιμών των παραγωγικών συντελεστών.

37. Ένας από τους πιο κάτω παράγοντες δεν προκαλεί, ceteris paribus, αύξηση της προσφοράς βαμβα­κιού:

α. η προμήθεια φθηνών πρώτων υλών για την παραγωγή του.

β. η χρησιμοποίηση μιας νέας βελτιωμένης μεθόδου παραγωγής.

γ. η καταβολή από το Κράτος μιας επιδότησης ανά κιλό, για όλους τους παραγωγούς βαμβακιού.

δ. η αύξηση της τιμής του βαμβακιού.

ε. η μείωση των ημερομισθίων των εργατών συλλογής βαμβακιού.

38. Μετακινήσεις από σημείο σε σημείο, πάνω στην καμπύλη προσφοράς ενός αγαθού Χ είναι αποτέλεσμα:

α. μεταβολής του αριθμού των παραγωγών.

β. εφαρμογής τεχνολογικών καινοτομιών στην παραγωγή.

γ. μεταβολής της τιμής των πρώτων υλών που χρησιμοποιούνται στην παραγωγή του αγαθού Χ.

δ. μεταβολής της τιμής του αγαθού Χ.

ε. ισχύουν όλα τα πιο πάνω.

39. «Αν αυξηθεί η τιμή ενός αγαθού,ceteris paribus,η καμπύλη προσφοράς θα μετατοπι­στεί παράλληλα προς τα έξω, καθώς οι παραγωγοί θα προσφέρουν μεγαλύτερη ποσό­τητα του προϊόντος σε υψηλότερη τιμή». Με βάση αυτή τη δήλωση, ποια από τις πα­ρακάτω προτάσεις είναι αληθής;

α. η δήλωση θα ήταν σωστή, αν αντί για αύξηση της τιμής υπήρχε μείωση της τιμής.

β. η δήλωση θα ήταν αληθής, αν οι παραγωγοί προσέφεραν μικρότερη ποσότητα προϊόντος σε υψηλότερη τιμή.

γ. η δήλωση θα ήταν σωστή, αν αντί για παράλληλη μετατόπιση της καμπύλης προσφοράς προς τα έξω υπήρχε παράλληλη μετατόπιση της καμπύλης προς τα μέσα.

δ. η δήλωση θα ήταν αληθής, αν αντί για παράλληλη μετατόπιση της καμπύλης προσφοράς υπήρχε κίνηση κατά μήκος της καμπύλης.

ε. η δήλωση είναι σωστή έτσι όπως διατυπώνεται.

40. Αν ταυτόχρονα με τη μεταβολή της τιμής ενός αγαθού έχουμε και μεταβολή κάποιου άλλου προσδιοριστικού παράγοντα της προσφοράς τότε:

α. θα υπάρχει αύξηση της προσφερόμενης ποσότητας του αγαθού.

β. θα υπάρχει μείωση του αγαθού.

γ. το αποτέλεσμα θα εξαρτηθεί από το είδος και το μέγεθος των μεταβολών.

δ. τίποτα από τα παραπάνω.

41. Μια αύξηση στην τιμή ενός προϊόντος και μια ταυτόχρονη χειροτέρευση στην τεχνολογία παραγωγής του αγαθού, θα οδηγήσουν σε μια τελική προσφερόμενη ποσότητα:

α. μεγαλύτερη από την αρχική.

β. μικρότερη από την αρχική.

γ. το αποτέλεσμα εξαρτάται από το είδος του προϊόντος.

δ. το αποτέλεσμα εξαρτάται από το μέγεθος των παραπάνω μεταβολών.

42. Η ελαστικότητα της προσφοράς είναι:

α. ο λόγος της ποσοστιαίας μεταβολής της ζητούμενης ποσότητας προς την ποσοστιαία μεταβολή της τιμής.

β. ο λόγος της ποσοστιαίας μεταβολής της τιμής προς την ποσοστιαία μεταβολή της προσφερόμε­νης ποσότητας.

γ. ο λόγος της ποσοστιαίας μεταβολής της προσφερόμενης ποσότητας προς την ποσοστιαία μετα­βολή της τιμής.

δ. ο λόγος της ποσοστιαίας μεταβολής της τιμής προς την ποσοστιαία μεταβολή της ζητούμενης ποσότητας.

ε. κανένα από τα παραπάνω.

43. Ο νόμος της προσφοράς υποδηλώνει ότι η ελαστικότητα της προσφοράς είναι πάντοτε:

α. ελαστική.

β. ανελαστική.

γ. θετική.

δ. αρνητική.

44. Όταν η ελαστικότητα της προσφοράς ενός αγαθού είναι ES = 1,5 και η τιμή του μειώνεται κατά 18% τότε:

α. η προσφερόμενη ποσότητα μειώνεται κατά 15%.

β. η προσφερόμενη ποσότητα αυξάνεται κατά 27%.

γ. η προσφερόμενη ποσότητα αυξάνεται κατά 18%.

δ. η προσφερόμενη ποσότητα μειώνεται κατά 27%.

45. Αν η ελαστικότητα προσφοράς, ως προς την τιμή, ενός αγαθού είναι 0,6 και η τιμή του μειωθεί κατά 15%, τότε η προσφερόμενη ποσότητά του θα μειωθεί:

α. κατά 25%.

β. κατά 30%.

γ. κατά 40%.

δ. κατά 35%.

ε. κατά 9%.

46. Όταν η τιμή ενός αγαθού Α είναι 3.650 χρηματικές μονάδες, η προσφερόμενη ποσότητά του είναι 650 μονάδες. Αν η ελαστικότητα προσφοράς (ES) είναι 1,2, μία αύξηση της τιμής του κατά 10% θα οδηγήσει σε:

α. αύξηση των συνολικών εσόδων των παραγωγών κατά 25%.

β. αύξηση της προσφερόμενης ποσότητάς του κατά 16%.

γ. αύξηση των πωλήσεων κατά 10%.

δ. αύξηση των συνολικών εσόδων κατά 18%.

ε. αύξηση της προσφερόμενης ποσότητάς του κατά 12%.

47. Αν η τιμή ενός αγαθού αυξηθεί από 5€ σε 6€, και η προσφερόμενη ποσότητά του αυξηθεί από 10 μονάδες σε 15 μονάδες, τότε η ελαστικότητα της προσφοράς είναι:

α. 2,5.

β. 0,1.

γ. 10.

δ. 0,4.

48. Όταν η τιμή ενός προϊόντος αυξάνεται από 100 σε 120 χρηματικές μονάδες, η προ­σφερόμενη ποσότητα αυξάνεται από 10 σε 11 μονάδες. Αυτό σημαίνει ότι η ελαστι­κότητα προσφοράς κατά την αύξηση της τιμής είναι:

α. 0,2.

β. 0,5.

γ. 1.

δ. 1,2.

49. Δίνεται ο παρακάτω πίνακας προσφοράς:

|  |  |  |
| --- | --- | --- |
| Συνδυασμοί | P | Q |
| Α | 10 | 35 |
| Β | 15 | 56 |
| Γ | 20 | 73 |

Η ελαστικότητα προσφοράς ανάμεσα στους συνδυασμούς Β→Γ είναι ίση με:

α. 0,91

β. 1,75

γ. 0,75

δ. 0,45

50. Δίνεται ο παρακάτω πίνακας προσφοράς:

|  |  |  |
| --- | --- | --- |
| Συνδυασμοί | P | Q |
| Α | 10 | 35 |
| Β | 15 | 56 |
| Γ | 20 | 73 |
| Δ | ∞ | 102 |

Αν βελτιωθεί η τεχνολογία παραγωγής κατά 20%, τότε η ελαστικότητα προσφοράς ανάμεσα στους συνδυασμούς Β→Γ και Γ→Δ είναι αντίστοιχα ίση με:

α. 0,91, 0

β. 0,65, 0

γ. 1,75, ∞

δ. 0,91, δεν υπολογίζεται.

51. Η προσφορά ενός αγαθού είναι ανελαστική όταν:

α. μία αύξηση της τιμής κατά 10% επιφέρει αύξηση της προσφερόμενης ποσότητας κατά 20%.

β. μία αύξηση της τιμής κατά 10% επιφέρει αύξηση της προσφερόμενης ποσότητας κατά 10%.

γ. μία αύξηση της τιμής κατά 10% επιφέρει αύξηση της προσφερόμενης ποσότητας κατά 5%.

δ. μία μείωση της τιμής κατά 10% επιφέρει μείωση της προσφερόμενης ποσότητας κατά 20%.

52. Αν μία μεταβολή της τιμής του αγαθού Ψ οδηγεί σε μία σχετικά μικρότερη μεταβολή της προσφερόμενης ποσότητάς του, η προσφορά του αγαθού είναι:

α. πλήρως ελαστική.

β. μοναδιαίας ελαστικότητας.

γ. σχετικώς ελαστική.

δ. πλήρως ανελαστική.

ε. σχετικώς ανελαστική.

53. Η προσφορά ενός προϊόντος είναι τελείως ελαστική όταν:

α. στην ίδια τιμή προσφέρονται απεριόριστες ποσότητες προϊόντος.

β. η ίδια ποσότητα προϊόντος προσφέρεται σε οποιαδήποτε τιμή.

γ. η καμπύλη προσφοράς είναι ευθεία διερχόμενη από την αρχή των αξόνων.

δ. η καμπύλη προσφοράς είναι ισοσκελής υπερβολή.

54. Η ελαστικότητα προσφοράς είναι ίση με 1, όταν:

α. στην ίδια τιμή προσφέρονται απεριόριστες ποσότητες του προϊόντος.

β. η ίδια ποσότητα προϊόντος προσφέρεται σε οποιαδήποτε τιμή.

γ. η καμπύλη προσφοράς είναι ευθεία διερχόμενη από την αρχή των αξόνων.

δ. η καμπύλη προσφοράς είναι ισοσκελής υπερβολή.

55. Με βάση τα δεδομένα του πίνακα, που αφορούν στοιχεία ελαστικοτήτων μιας ευθείας καμπύλης προσφοράς, συμπεραίνουμε ότι:

|  |  |  |  |  |  |  |
| --- | --- | --- | --- | --- | --- | --- |
|  | Α | Β | Γ | Δ | Ε | ΣΤ |
| ΕS | 3 | 2 | 1,66 | 1,5 | 1,4 | 1,33 |

α. η καμπύλη προσφοράς περνάει από την αρχή των αξόνων.

β. η καμπύλη προσφοράς τέμνει τον άξονα των τιμών.

γ. η καμπύλη προσφοράς τέμνει τον άξονα των ποσοτήτων.

δ. η καμπύλη προσφοράς περνάει από την αρχή των αξόνων και τους διχοτομεί.

56. Όταν μια ευθεία καμπύλη προσφοράς τέμνει τον άξονα των ποσοτήτων, όπως για πα­ράδειγμα η καμπύλη με εξίσωση QS = 20 + 4P, τότε:

α. όσο πλησιέστερα προς την αρχή των αξόνων βρίσκεται ένα σημείο της, τόσο μεγαλύτερη θα είναι η ελαστικότητά του.

β. όσο πλησιέστερα προς την αρχή των αξόνων βρίσκεται ένα σημείο της, τόσο μι­κρότερη θα είναι η ελαστικότητά του.

γ. όσο μακρύτερα από την αρχή των αξόνων βρίσκεται ένα σημείο της, τόσο μικρότερη θα είναι η ελαστικότητά του.

δ. όλα τα σημεία της έχουν την ίδια ελαστικότητα και μάλιστα μικρότερη της μονά­δας.

57. Όταν μια ευθεία καμπύλη προσφοράς τέμνει τον άξονα των τιμών όπως για παρά­δειγμα η καμπύλη με εξίσωση QS = −10 + 2P, τότε:

α. όσο πλησιέστερα προς την αρχή των αξόνων βρίσκεται ένα σημείο της, τόσο με­γαλύτερη θα είναι η ελαστικότητά του.

β. όσο μακρύτερα από την αρχή των αξόνων βρίσκεται ένα σημείο της, τόσο μεγαλύτερη θα είναι η ελαστικότητά του.

γ. όλα τα σημεία της έχουν την ίδια ελαστικότητα και μάλιστα μεγαλύτερη της μονάδας.

δ. όλα τα σημεία της έχουν την ίδια ελαστικότητα και μάλιστα μικρότερη της μονά­δας.

58. Οποιαδήποτε καμπύλη προσφοράς προεκτεινόμενη τέμνει τον άξονα των τιμών ανεξάρτητα από την κλίση της έχει:

α. ελαστική προσφορά.

β. ανελαστική προσφορά.

γ. μοναδιαία προσφορά.

δ. κανένα από τα παραπάνω.

59. Αν η προσφερόμενη ποσότητα ενός αγαθού Α παραμένει σταθερή, καθώς η τιμή του μεταβάλλεται, η ελαστικότητα προσφοράς ως προς την τιμή (ES) του αγαθού είναι:

α. μικρότερη από τη μονάδα.

β. ίση με τη μονάδα.

γ. μεγαλύτερη από τη μονάδα.

δ. ίση με το μηδέν.

ε. ίση με άπειρο.

60. Η προσφορά γεωργικών προϊόντων που δεν μπορούν να διατηρηθούν είναι:

α. ελαστική.

β. ανελαστική.

γ. τελείως ελαστική.

δ. τελείως ανελαστική.

61. Ο σπουδαιότερος προσδιοριστικός παράγοντας της ελαστικότητας προσφοράς είναι:

α.η τεχνολογία παραγωγής.

β.το μέγεθος της επιχείρησης.

γ.ο χρόνος.

δ.οι καιρικές συνθήκες.

62.. Η ελαστικότητα προσφοράς είναι:

α. μεγαλύτερη στη μακροχρόνια περίοδο παρά στη βραχυχρόνια περίοδο.

β. μεγαλύτερη στη βραχυχρόνια περίοδο παρά στη μακροχρόνια.

γ. κανένα από τα παραπάνω.

δ. πάντοτε μηδέν.

ε. πάντοτε ένα.

63. Αν δύο καμπύλες προσφοράς είναι παράλληλες μεταξύ τους, τότε η καμπύλη που βρίσκεται πλησιέστερα προς την αρχή των αξόνων έχει:

α. μεγαλύτερη ελαστικότητα από τη δεύτερη.

β. μικρότερη ελαστικότητα από τη δεύτερη.

γ. ίση ελαστικότητα με τη δεύτερη.

δ. κανένα από τα παραπάνω.

64. Δίνονται τα πιο κάτω διαγράμματα:

**(Α)** **(Β)** **(Γ)** **(Δ)**

Η καμπύλη προσφοράς με ελαστικότητα ίση με μηδέν, είναι:

α. Α

β. Β

γ. Γ

δ. Δ

65. Με βάση τα δεδομένα του σχήματος συμπεραίνουμε ότι:

α. στο σημείο Α της καμπύλης S1 έχουμε ελαστικότητα μεγαλύτερη της μονάδας, γιατί η καμπύλη S1 βρίσκεται πλησιέστερα στον άξονα των τιμών.

β. στο σημείο Β της καμπύλης S2 έχουμε μεγαλύτερη ελαστικότητα απ΄ ότι στα σημεία Α της S1 και Γ της S3, γιατί η καμπύλη S2 περνάει απ΄ την αρχή των αξόνων και τους διχοτομεί.

γ. στο σημείο Γ της καμπύλης S3 έχουμε ελαστικότητα μικρότερη της μονάδας, γιατί η καμπύλη S3 βρίσκεται πλησιέστερα στον άξονα των ποσοτήτων.

δ. στα σημεία Α, Β και Γ των καμπυλών S1, S2 και S3 αντίστοιχα έχουμε ελαστικότητα ίση με τη μονάδα, γιατί, ανεξάρτητα από το μέγεθος της κλίσης τους, οι καμπύλες αυτές διέρχονται από την αρχή των αξόνων.